126 
adskillige af Selskabets Medlemmer, erklærede de, at 
Oldenborren var saa godt som forsvundet af Amtet, og 
det Samme gjælder om Frederiksborg-, Kjøbenhavn-, 
Roskilde- og Sorø-Amter, hvis Skove indtil Flyveaaret 
1863 husede Millioner af disse Insekter, der nu ere for- 
svundne saa totalt, at jeg i Flyveaaret 1883 havde Møje 
med i Dyrehaven at skaffe mig nogle enkelte "drægtige 
Hunner til Undersøgelse. Paa Lolland og Falster, hvor 
Oldenborren i tidligere Aar optraadte som Landeplage, 
er den ligeledes næsten totalt forsvunden. 
Grunden til en saadan pludselig Aftagen kan næppe 
søges i agronomiske eller meteorologiske Aarsager; der- 
til er baade Agerbruget og Klimaet for ensartet. Snarere 
kunde man formode, at en eller anden sygelig Tilstand 
kunde optræde som ødelæggende for Larverne, og 
Grunden til denne maatte da vel nærmest søges i para- 
sitiske Svampe, som ved at udsaa deres Sporer over 
Markerne mægtede at faa Bugt med de talløse Larver. 
Endelig kunde det tænkes, at en eller anden parasitisk — 
Insektlarve i visse Aar kunde optræde i saa overvældende 
Masser, at den kunde blive af Betydning for Oldenborre- 
larvernes Aftagende, men en saadan Tanke havde kun 
liden Udsigt til Virkelighed, da man, trods særdeles 
megen Syslen med de egentlige Oldenborrers Larver, 
endnu aldrig har truffet dem angrebne af parasitiske 
Insektlarver, et Angreb som man ogsaa maatte antage 
at deres underjordiske Liv sikrede dem imod. 
Alligevel kunde jeg ikke undlade at have Opmærk- 
somheden stærkt rettet paa dette Punkt, saa meget 
mere som Parasitismen hos Insekterne ofte optræder 
paa Maader, som man allermindst skulde ane, og da 
jeg i Begyndelsen af Maj tiltraadte en Undersøgelses- 
rejse paa Indenrigsministeriets Vegne, besluttede jeg, 
saavidt muligt, ogsaa at gjøre Oldenborrernes Larver til 
